open-index/open-wikipedia-markdown huggingface dataset:
Ishockey under Vinter-OL 1956

**Ishockey under Vinter-OL 1956** ble arrangert fra 26. januar til 4. februar. Under OL 1956 i Cortina d´Ampezzo deltok det ti land i ishockeyturneringen. Innledende kamper med gruppespill, tre grupper med fire og tre lag i hver gruppe, der de to beste i hver gruppe gikk videre til finalegruppen.

Turneringen var også verdensmesterskap og europamesterskap i ishockey.

## Medaljefordeling

## Medaljevinnere

## Resultater
### Innledende runde
#### Gruppe A
*Italia – Østerrike 2 – 2
*Canada – Det forente Tyskland 4 – 0
*Canada – Østerrike 23 – 0
*Italia- Det forente Tyskland 2 – 2
*Canada – Italia – 3 – 1
*Det forente Tyskland – Østerrike 7 – 0
#### Tabell

*Canada og Det forente Tyskland videre til finaleserien.

#### Gruppe B
*Tsjekkoslovakia – USA 4 – 3
*USA – Polen 4 – 0
*Tsjekkoslovakia – Polen 8 – 3
#### Tabell

*Tsjekkoslovakia og USA videre til finaleserien.

#### Gruppe C
*Sovjetunionen – Sverige 5 – 1
*Sverige – Sveits 6 – 5
*Sovjetunionen – Sveits 10 – 3
#### Tabell

*Sovjetunionen og Sverige videre til finaleserien.

### Finaleserien
#### Kamper
*USA – Det forente Tyskland 7 – 2
*Sovjetunionen – Sverige 4 – 1
*Canada – Tsjekkoslovakia 6 – 3 
*USA – Canada 4 – 1
*Sverige – Tsjekkoslovakia 5 – 0
*Sovjetunionen – Det forente Tyskland 8 – 0
*Canada – Det forente Tyskland 10 – 0
*USA – Sverige 6 – 1
*Sovjetunionen – Tsjekkoslovakia 7 – 4
*Canada – Sverige 6 – 2
*Tsjekkoslovakia – Det forente Tyskland 9 – 3
*Sovjetunionen – USA 4 – 0
*Sverige – Det forente Tyskland 1 – 1
*USA – Tsjekkoslovakia 9 – 4
*Sovjetunionen – Canada 2 – 0

#### Tabell

### Plasseringer i OL

### Plasseringer i VM

### Plasseringer i EM

## Eksterne lenker
* 
* Cortina d'Ampezzo 1956 Ice Hockey Results på olympics.com
* Ice Hockey at the 1956 Winter Olympics på olympedia.org
* Resultater og profilside  på sports-reference.com
VM i ishockey for menn 1957

**[[Ishockey-VM|Verdensmesterskapet i ishockey]] i [[1957]]** ble arrangert i Moskva i Sovjetunionen, 24. februar til 5. mars. Åtte lag deltok, og det ble spilt en enkeltserie der alle lagene møttes én gang.

## Resultater

## Tabell

## Kilder
* Resultater www.hockeyarchives.info
Sambandsbataljonen

**Sambandsbataljonen** (SBBN) er en støtteavdeling i Hærens Brigade Nord. Hovedoppgaven deres er å sørge for kommunikasjon mellom brigadens enheter og ledelsen, samt å drifte brigadens kommandoplasser.

Bataljonen er delt inn i tre kompanier; Telekompaniet (TKP), Radiokompaniet (RKP) og Kommandoplasskompaniet (KKP). Sambandsbataljonen er stasjonert i Heggelia leir på Bardufoss.

## Historie
SBBN ble etablert i 1996 som del av 6. divisjon, og førte tradisjonen videre etter Sambandskompaniet i Brigaden i Nord-Norge. Sambandskompaniet i Brig N ble etablert allerede i september 1955, etter hjemkomst av Tysklandsbrigaden.

SBBN var i tiden 1996–2009 organisert på en optimal måte for å utdanne vernepliktige mannskaper og å trene befalet i avdelingen. I 2004 ble SBKP/FIST-H med hurtig reaksjonsevne (HRF) overført bataljonen fra SBUKS på Jørstadmoen. Sommeren 2009 ble det gjort endringer i strukturen som endte i halvårlig beredskapsevne med alle sambandstjenestene organisert i SBKP A med primært vervet personell, samt SBKP B og SBKP C med vernepliktige mannskaper. Omorganiseringen er også gjort med tanke på å gi hver mannskapskontingent bedre utdanning gjennom hele året, samt gi mulighet for å overføre mannskaper til beredskapsavdelingene i SBBN etter halvveis gjennomført førstegangstjeneste.

I sommeren 2017 ble det en omstrukturering i bataljonen, hvor kompaniene skulle deles inn i konkrete spesialiseringsområder. Dermed gikk SBKP A over til TKP, SBKP B ble til RKP, og SBKP C ble til KKP.

## Organisasjon

## Utstyr og våpen

I felt er bataljonen hovedsakelig oppsatt med beltevogn av typen BV-206DN produsert av Hägglunds. Trenseksjonen er oppsatt med Scania-lastebiler. Bataljonen bruker også snøscooter, Mercedes-Benz feltvogn og M113. Våpenmessig har bataljonen HK 416 automatgevær, Minimi lett maskingevær, HK AG36 granatutskytningsrør, P80 pistol, 12,7 mm M2 maskingevær, M72 panservernrakett og Carl Gustav RFK rekylfrie kanoner samt FN MAG maskingevær.

Sambandsbataljonen er svært aktiv i utenlandstjeneste og har hatt flere kontingenter i Afghanistan i ISAF.

## Referanser
Ishockey under Vinter-OL 1960

**Ishockey under Vinter-OL 1960** ble arrangert fra 19. til 28. februar. Seks lag deltok i ishockeyturneringen under Vinter-OL 1960 i Squaw Valley. Turneringen var også verdens- og europamesterskap i ishockey.

## Medaljefordeling

## Medaljevinnere

## Resultater
### Tabell

### Plasseringer i VM

### Plasseringer i EM

## Eksterne lenker
* 
* Squaw Valley 1960 Ice Hockey Results på olympics.com
* Ice Hockey at the 1960 Winter Olympics på olympedia.org
* Resultater og profilside  på sports-reference.com
VM i ishockey for menn 1959

Verdensmesterskapet i ishockey i mars 1959 ble arrangert i Praha og Bratislava, Tsjekkoslovakia. 

## Medaljer VM

## Tabell

## B-puljen

## Pulje C

## Medaljer EM

## Kilder
* Resultater www.hockeyarchives.info
Ritary Gaguenetti

**Ritary Gaguenetti** (født 18. september 1978) er en fransk jazzmusiker (gitar, autodidakt) av sinti opphav.
Hans eget Ritary Ensemble, etablert i 2002, innbefatter Hervé Gaguenetti gitar, Vladimir Torres bass og Christophe Panzani trommer.  Gruppen har utgitt *Featuring [[Matcho Winterstein]]* (2002), *Fara ap Raïza* (2003), *Ritary Live* (2004), *Ma Mélodie* (2004), *Jazz Manouche* (2005); samt,  fremført ved Django- og jazzfestivaler i Samois, Oslo, New York og London.
Gaguenetti samarbeidet med Samson Schmitt på *live a Passavant* (2003), Andreas Öberg og Yorgui Loeffler (2003), samt på *Django Festival 4* (Live fra Oslo) på utgivelser med Hot Club Records.

## Eksterne lenker
* ritaryensemble.free.fr
VM i ishockey for menn 1961

Verdensmesterskapet i ishockey i 1961 ble arrangert i Genève og Lausanne i Sveits, 2. mars til 12. mars. 

## Resultater

## Tabell

## Kilder
* Resultater www.hockeyarchives.info
Rotselaar

**Rotselaar** er et sted og en kommune i den belgiske provinsen Flamsk Brabant.

## Referanser


## Eksterne lenker
* Kommunens nettside
Svend Asmussen

**Svend Harald Christian Asmussen** (1916–2017 i Dronningmølle) var en dansk jazzmusiker (fiolin) og komponist, kjent for å ha ledet flere jazzband og samarbeidet med skandinaviske jazzartister. Gjennom flere samarbeid med amerikanske storheter ble han kjent internasjonalt som «The Fiddling Viking».

## Liv og virke
### Bakgrunn
Svend Asmussen vokste opp i en musikalsk familie. Fra han var seks år gammel fikk han undervisning i fiolin. Han ble skolert i klassisk fiolinspill. Som 16-åring hørte han en grammofonplate med Joe Venuti og Eddie Lang, og ble inspirert av deres stil.

### Karriere
Året etter begynte hans profesjonelle karriere, samtidig som han var student i av tannlege- og billedhuggerfaget.

Med en egen kvartett hadde stor suksess ved Apollo-teatret og påfølgende turneer (1937) i samarbeid med blant andre Mills Brothers, Josephine Baker og Fats Waller. Hans eget swingband figurerte i filmen *En lille tilfældighed* (1939). Senere ble det egen «Skandia-trio» (ca. 1940) med Helge Jacobsen på gitar og Erik Frederiksen på trommer, derpå S.A. kvintett med Kjeld Bonfils, Svend Hauberg, Christian Jensen og Erik Frederiksen, hvorpå han, etter kort opphold ved teaterscenen, ble arrestert og flyttet til Berlin (1943&ndash;45).

Med egen sekstett S.A. Orkester (1945&ndash;53), turnerte han etter krigen Europa, med her var Max Leth på vibrafon og Jørgen Ingmann på gitar. Det ble også arbeidet med Ulrik Neumann og Stig Lommer ved teateret; etterfulgt av Swe-Danes med Alice Babs og samme Ulrik Neumann som 1959&ndash;1961 turnerte i USA. I 1972 dannet han en egen kvartett igjen, med Kjell Öhman på piano, Mads Vinding på bass og Ed Thigpen på trommer. På 1970-tallet arbeidet han ellers med Kenny Drew, Ivan Relieden og Putte Wickman.

På 1980-tallet hadde han gruppen String Swing, med blant andre Nikolaj Gromin, Pierre Dørge, Ulf Wakenius (gitar) og Peter Danstrup. På 1990-tallet hadde han en egen kvartett med Ulf Wakenius og Mads Vinding på bass, samt Aage Tanggaard på trommer. Wakenius og Lundgaard ble senere erstattet av Jacob Fischer på gitar og Jesper Lundgaard på bass.

## Plateutgivelser (utvalg)

* *Svend Asmussen* (Angel, 1946), 
* *Hot fiddle* (Brunswick, 1953),
* *S.A. and his melancholy Danes* (1955),
* *Skol!* (Epic, 1955),
* *Danish imports* (Warner Bros., 1959),
* *Two of a kind* (Storyville, 1965),
* *Prize Winners* (Matrix, 1978),
* *June Night* (Doctor Jazz, 1983),
* *S.A. at Slukafter* (Phonastic, 1984),
* *Fiddler Supreme* (Intim Musick, 1989),
* *Fit as a Fiddle* (Dacapo, 1999),
* *Still Fiddling* (Storyville, 2002).

Asmussen komponerte en del filmmusikk (*En vacker dag* 1963; *Musik ombord* 1958; *Lattjo med Boccaccio* 1949), og hadde roller i flere filmer.

## Priser og utmerkelser (utvalg)
* 1995 – Ben Webster-prisen 
* 2001 – Danske Django d'Or-*legend*
* 1987 – Läkerols kulturpris
* 1975 – Karl Gerhards Hederspris
* 1974 – Årets jazzmusiker i Danmark

## Referanser


## Eksterne lenker
* 
*
VM i ishockey for menn 1963

Verdensmesterskapet i ishockey i 1963 ble arrangert i Stockholm, Sverige, 8. mars til 17. mars. Åtte lag deltok, det ble spilt en enkeltserie der alle lagene møttes en gang. Sovjet ble verdensmester foran Sverige på bedre målforskjell.

## Resultater

## Tabell

## Medaljer VM

## Medaljer EM

## Kilder
* Resultater www.hockeyarchives.info
Adjágas

**Adjágas**, er de samiske joikerne Lawra Somby og Sara Marielle Gaup med band. *Adjágas* betyr tilstanden mellom våkenhet og søvn, også kjent som REM-søvn.

## Diskografi
* *[[Adjágas (album)|Adjágas]]* (2005)
* *[[Manu Rávdnji]]* (2009)

## Besetning
* Lawra Somby (joik/vokal)
* Sara Marielle Gaup (joik/vokal)
* Espen Elverum Jakobsen (gitar)
* Åsmund Wilter Kildal Eriksson (bass)
* Aleksander Kostopoulos (trommer/perkusjon)
* Petter Marius Gundersen (blås/banjo)

## Referanser


## Eksterne lenker
* Adjágas hos TrustMe Records
* Adjágas hos Ever Records 
* Adjágas sin MySpace-side
Det Norske Livregiment til Fods

**Det Norske Livregiment til Fods** var et dansk regiment med infanteri, til tross for navnet.

Avdelingen var med i forsvaret under beleiringen av København i 1807.  Den norske juristen Jonas Anton Hielm (1782&ndash;1848) tjenestegjorde i regimentet mellom 1803 og 1812.

## Referanser
Anne Oterholm

**Anne Kristin Oterholm** (født 18. januar 1964 i Illinois, USA) er en norsk forfatter, oppvokst på Ås i Akershus.

Oterholm debuterte i 1995 med romanen *Ikke noe annet enn det du vil*. For denne romanen fikk hun prisen «Årets debutant» av Bokklubben Nye Bøker. Hun mottok Tanums kvinnestipend i 1999. Hennes roman *Liljekonvallpiken*, 2015, ble nominert til Brageprisen. 

Oterholm er utdannet cand.philol. ved Universitetet i Oslo fra 1994 med fransk som hovedfag. Hennes hovedoppgave i fransk hadde utgangspunkt i Marguerite Duras' tekst *Détruire, dit-elle* («Tekstens stemme»). Hun har for øvrig gått på Skrivekunstakademiet i Hordaland i 1987 og har grunnfag i statsvitenskap og litteraturvitenskap. 

Hun har arbeidet som kritiker og skribent i *[[Morgenbladet]]*, *[[Vinduet]]* og *[[Utflukt]]*.

Hun var fra 1999 nestleder, og fra mars 2005 til 2012 leder av Den norske Forfatterforening. Hun ble etterfulgt av Sigmund Løvåsen.

Oterholm har vært medlem av Norsk Kulturråd i perioden 2014-17 og ble gjenoppnevnt for perioden 2018-21. Hun er nestleder i rådet og leder faglig utvalg for litteratur.

Oterholm har fra 2013 ledet Forfatterstudiet i Tromsø, UiT.

## Bibliografi
### Romaner
* *Ikke noe annet enn det du vil* &ndash; roman, Gyldendal, 1995
* *Avbrutt selskap* &ndash;  roman, Gyldendal, 1996
* *Avslutningen* &ndash;  roman, Gyldendal, 1999
* *Tilfeldigvis begjær* &ndash; roman, Gyldendal, 2001
* *Etter kaffen* &ndash; roman, Gyldendal, 2002
* *Sannheten* &ndash; roman, Gyldendal, 2004
* *Toget fra Ajaccio* &ndash; roman, Gyldendal, 2009
* *Liljekonvallpiken* &ndash; roman, Forlaget Oktober, 2015
* *Løgnhals* &ndash; roman, Forlaget Oktober, 2018

### Oversettelser
* Kaplan, Leslie, *Himlenes bok* - poesi, Forlaget Oktober, 2017

## Priser og utmerkelser
* Årets debutant (kåret av Bokklubben Nye Bøker) 1995
* Tanums kvinnestipend 1999
* Aschehougprisen 2010

## Referanser


## Kilder
*Presentasjon av Anne Oterholm i Forfatterkatalogen på Forfattersentrums nettsider

## Eksterne lenker
* Anne Oterholm i NRK Forfatter
* Anne Oterholm på Oktober forlag
Randtenning

**Randtenning** (eng: rimfire) eller **kragetenning** er en avfyringsmåte for en patron til et skytevåpen.  

I stedet for at tennladningen består av en tennhette, er det anbragt et knallstoff (originalt knallkvikksølv) i en krage rundt bunnen av hylsen. Denne treffes av tennstempel fra våpenet slik at det ustabile knallstoffet reagerer og antenner kruttet i patronen. Fordi pantronhylsen må ha tynt gods, også i randen, er det begrenset hvor stort trykk det kan være i en randtenningspatron. Dette setter begrensninger på hvor stort kaliber og høy utgangshastighet en slik patron kan ha.

Randtenning og sentertenning er de eneste overlevende av en rekke metoder for å få antent kruttet i patroner. Den mest populære patronen med randtenning etter 1800-tallet er .22 Long Rifle.

## Referanser
NCC

**NCC** er et svensk entreprenørkonsern med virksomhet i Norden innen bygg og anlegg, asfalt og pukkvirksomhet, samt eiendomsutvikling.

Konsernet ble grunnlagt i 1988 gjennom en sammenslåing av Johnson Construction Company AB og Armerad Betong Vägförbättringar AB. NCC-konsernets historie strekker seg imidlertid helt tilbake til 1875. Den største eieren er Nordstjernan AB.

Hele konsernet omsatte for rundt 53 milliarder kroner (SEK) i 2016, og det var da rundt 17 000 ansatte.

Virksomheten er delt inn i fire nordiske forretningsområder: NCC Building, NCC Infrastructure, NCC Industry og NCC Property Development.  

## Norge

### Virksomhet
NCC i Norge er dannet etter oppkjøp av norske virksomheter, med historie tilbake til 1920- og 1930-årene. Firmaet Eeg-Henriksen, samt det som var veivirksomheten til Rieber & Søn og Nodest, utgjør i dag NCC i Norge. Selskapet har de senere årene blant annet bygd Bislett stadion i Oslo, Telenor Arena på Fornebu og store deler av St. Olavs hospital i Trondheim. NCC utfører små og store bygg- og anleggsprosjekter i hele Norge.

I Norge består NCC av selskapene NCC Norge AS, NCC Industry AS og NCC Property Development AS.  

### Ulovlig prissamarbeid
I 2011 innrømmet en tidligere asfaltsjef i Veidekke i Midt-Norge at han hadde drevet med ulovlig prissamarbeid med sin største konkurrent NCC. Fra 1996 til 2009 skal Kolo Veidekke og NCC Roads hatt hemmelige møter hvor de delte markedet mellom seg og ble enige om hvilke priser de skulle gi i anbudskonkurransene. Resultatet var at Staten ble svindlet for store beløp.
## Referanser


## Eksterne lenker
* 
* Offisiel YouTube-kanal
Pitkairnsk

**Pitkairnsk** (*Pitkern*) eller **norfolk** (*Norfuk*) er et kreolspråk som er en blanding av 1700-talls engelsk og tahitisk. Det er offisielt språk på Pitcairnøyene og Norfolkøya, og tales av over 580&nbsp;mennesker på Norfolkøya, og flere andre steder, blant annet i Australia og på Ny-Zealand av utvandrere fra Pitcairn og Norfolkøya.

## Referanser
Temple Church

**Temple Church** er en middelalderkirke i bydelen Temple i London. Den ble oppført i siste halvdel av 1100-tallet. Kirken ble vigslet i jomfru Marias ære den 10. februar 1185 av Heraclius, daværende patriark av Jerusalem. Kirkens ble reist av Tempelridderne som til da hadde tilhold i High Holbourn, og som nå ble nytt hovedkvarter for ordenen i London. Den særegne runde formen på kirkens eldste del er karakteristisk for bygninger reist av tempelridderne. Formen skal minne om Den hellige gravs kirke i Jerusalem, som etter tradisjonen ble reist på stedet hvor Jesus ble gravlagt.

## Kongelig mausoleum
Den britiske monarken på den tiden, Henrik III, likte kirken så godt at han planla å bli gravlagt i den. Som en konsekvens av dette ble deler av koret revet og et større ble reist. Det nye koret ble vigslet i 1240. Etter Henriks død fant man imidlertid ut at kongen hadde endret sitt testamente. Han ble gravlagt i Westminster Abbey.

## Tempelriddere i gulvet

Et annet særtrekk er at man finner flere tempelriddere gravlagt i gulvet. En av de viktigste er jarlen av Pembroke, William Marshal (ca. 1174&ndash;1219). Pembroke var nær venn av kong Johan av England og var med i forhandlingene omkring frihetsbrevet Magna Carta i 1215.

## Tempelriddernes fall
Bare 50 år etter oppføringen ble tempelridderne utstøtt av Paven i Roma, og ordenen mistet alle sine privilegier. Kong Edward II overtok kontrollen av kirken og gav den til en annen orden; hospitallerordenen, den senere Malteserordenen.

## Templekirken skifter eier
I 1540, under Henrik VIII, ble hospitallerordenen oppløst og dens eiendommer konfiskert i England. Henrik la kirken inn under kronen og utnevnte en prest til «Master of the Temple». 

## Restaurering
I 1841 ble kirken restaurert og både vegger og tak ble dekorert i en viktoriansk ny-gotisk stil. Ingenting av dette arbeidet eksisterer i dag, da kirken ble ødelagt av brannbomber under første verdenskrig. 

Natt til 10. mai 1941 ble kirken igjen rammet av krig, og kirken ble hardt skadd. Taket i den runde delen ble ødelagt av brann sammen med resten av trevirket i kirken. Restaureringen etter andre verdenskrig tok tid, men den runde delen sto helt ferdig i november 1958.

## Kirken i dag
Siden restaureringsarbeidene på 1950-tallet har kirken igjen funnet sin plass i Temples daglige virke, men den bortgjemte kirken har først etter Dan Browns bok *[[Da Vinci-koden]]* blitt berømt utenfor bydelen.

## Referanser


## Kilder
* Joseph Robinson m.fl.: «Temple Church», Jarrold public., Norwich, 2003
* Gyldendals reiseguider: «London», 1997

## Eksterne lenker
* 
* Foto av kirken på Dan Browns hjemmeside
Kasey Wehrman

**Kasey Desmond Wehrman** (født 1977) er en australsk fotballtrener og tidligere fotballspiller som er hovedtrener .

## Spillerkarriere
Wehrman spilte for Brisbane Strikers og Perth Glory i Australia, før han kom til Moss i 2001. Etter at Moss rykket ned fra Eliteserien i 2002, signerte Wehrman for Lillestrøm. Sommeren 2007 signerte han for Fredrikstad. Wehrman var i en periode Fredrikstads kaptein, men før 2009-sesongen mistet han kapteinsbindet til Abgar Barsom. Kasey Wehrman hadde kontrakt med FFK ut 2009-sesongen, den ble ikke fornyet etter sesongslutt. I 2009 ble han hentet til Lyn for å hjelpe de å berge plassen på øverste nivå, men etter at nedrykket var et faktum ble det klart at han ikke kom til å være med videre.

Wehrman har en rekke aldersbestemte landskamper for Australia, og 12 A-landskamper.

## Trenerkarriere
Wehrman var i 2015-sesongen assistenttrener til Espen Olsen i Strømmen i 1. divisjon.

I april 2016 ble han ansatt som hovedtrener for Ørn-Horten i 2. divisjon. I september 2016 ble han permittert fra jobben fordi det hadde oppstått en trøblete situasjon med arbeids- og oppholdstillatelsen hans. Wehrman fortsatte ikke i klubben etter dette.

Foran 2018-sesongen returnerte han til Strømmen, også denne gang som assistenttrener for Espen Olsen.

I januar 2019 ble han ansatt som assistenttrener under Bjørn Johansen i Fredrikstad. Han forlot klubben etter sesongen.

Foran 2022-sesongen vendte han tilbake til Strømmen for tredje gang, denne gang som hovedtrener for klubben som akkurat hadde rykket ned til 2. divisjon. I desember 2023 ble det klart at han ikke fortsatte i klubben.

Den 15. desember 2023 ble han presentert som ny hovedtrener for Ull/Kisa i 2. divisjon.

I forkant av 2026-sesongen ble han presentert som  nye hovedtrener.

## Referanser


## Eksterne lenker
* 
* 
*  Kasey Wehrmans spillerprofil på ffksupporter.net
VM i ishockey for menn 1965

Verdensmesterskapet i ishockey i 1965 ble arrangert i Tammerfors, Finland, 3. mars til 15. mars. Åtte lag deltok, det ble spilt en enkeltserie der alle lagene møttes en gang. Sovjet ble verdensmester, de vant alle kampene. Norge tapte alle sju kampene og kom sist.

## Resultater

## Tabell

## Kilder
* Resultater www.hockeyarchives.info
Nordiska Kompaniet

**AB Nordiska Kompaniet** (NK) er et selskap som eies av Hufvudstaden AB. Selskapet eier varemerket NK og de to varehusene på Hamngatan i Stockholm og Östra Hamngatan i Göteborg.

## Historikk

Nordiska Kompaniet ble etablert i 1902 ved at de to største detaljhandelselskapene i Stockholm, K.M. Lundberg og Joseph Leja, slo seg sammen. Initiativtageren til sammenslåingen var Josef Sachs, hovedeier og sjef for Joseph Leja.

## Stockholm
Den 22. september 1915 åpnet det store varehuset på Hamngatan i Stockholm, på stedet hvor det Sparreska pallasset stod tidligere. Den første varehusdirektøren var Joseph Sachs. Arkitekt var Ferdinand Boberg samt ingeniør Josef Norén. NK-huset ble i likhet med mange andre eiendommer i Stockholms sentrale deler konstruert og bygget av selskapet Kreuger & Toll.  NK-huset kom senere til å få Sveriges første rulletrapp. Eierselskapet Hufvudstaden AB ble etablert i 1915 av Ivar Kreuger. 

## Göteborg
Varehuset i Göteborg ble opprinnelig etablert i 1864 av kjøpmannen Ferdinand Lundquist da han åpnet sitt varehus Ferd. Lundquist & Co. Varehuset ble kjøpt av Nordiska Kompaniet i 1971 og byttet deretter navn til NK. 

## Driftsform
Nordiska Kompaniet eier eiendomsmassen, men leier ut til frittstående detaljister. Varehuset i Stockholm har årlig 12 millioner besøkende. I Göteborg anslår man antallet kunder til omtrent 3 millioner. Tilsammen har begge varehusene over 1&nbsp;200 ansatte.

## Logo
NKs logo ble designet av David Blomberg og er uforandret siden 1902. Som et markedsføringstiltak ble logoen kombinert med en stor urtavle og plassert på Telefontårnet ved Brunkebergstorg i 1939. Telefontårnet ble revet i 1953, og klokken ble flyttet til den nåværende plassen på taket av NK i Stockholm.

## Annet
NK har i ulike perioder også hatt filialer utenfor Sverige, blant annet i St. Petersburg (1908–17), Moskva (1913–17) og i Buenos Aires (1920–34). 
NK-varuhus ble åpnet også andre steder i Sverige: Farsta (1960), Malmö (1963; idag *Hansacompagniet*) og Täby (1974). Disse ble lagt ned på 1980-tallet.

Fram til slutten av 1960-tallet hadde NK stor betydning for svensk kunstindustri og svenske kunsthåndverkere gjennom utstillinger hvor det var mulig å vise fram nyheter innen glass, keramikk, sølv samt møbler og innredninger fra Nordiska Kompaniets verksteder i Nyköping.

På midten av 1960-tallet ble NK-huset i Stockholm bygget om og en ny inngang ble laget av arkitekt Hans Asplund. På denne plassen sto Stockholms første elektrisitetsverk, Brunkebergsverket, bygd etter tegninger av Ferdinand Boberg, samme arkitekt som stod bak NKs hovedbygg.

NK var først i verden med flatpakkede møbler. NK var også først med et eget kredittkort, dette var før Diners Clubs kort som anses å være verdens første kredittkort som ikke var knyttet til noen spesifikt varehus eller butikk.

Den 10. september 2003 ble Sveriges daværende utenriksminister Anna Lindh drept på NK i Stockholm.

## Referanser


## Eksterne lenker
* 
* Mercurius, svensk handelshistorisk nettsted
Kongen av Europa

***Kongen av Europa*** er en roman skrevet av Jan Kjærstad som utkom i 2005.

Romanen særpreges av at det er svært tett mellom referansene til populærkultur, da særlig rockegrupper fra hovedpersonens oppvekst: The Searchers, The Kinks, Paul McCartney med flere. Mange er også referansene til sentrale tenkere fra opplysningstiden, som for eksempel John Locke og Laurence Sterne.

Protagonisten, Alf I. Veber, er blitt svært rik på en internett-portal som han var med på å starte i internetts barndom. Han solgte seg ut før dotcom-boblen sprakk, og ble sittende igjen med et titalls millioner kroner i fortjeneste. Han gir imidlertid bort rikdommen til veldedige organisasjoner, og legger ut på en reise på jakt etter en gammel kjæreste. Boken følger også Vebers oppvekst gjennom en rekke tilbakeblikk til forskjellige perioder i livet hans. Bak seg har han en lovende karriere som fotballkeeper, musiker og forfatter av en misforstått bok om barokken.

## Referanser
Magnus Lindgren

**Magnus Lindgren** (født 1974 i Västerås) er en svensk jazzmusiker (saksofon og fløyte) og komponist, utdannet ved Kungliga Musikhögskolan i Stockholm.

Siden 1997 har han spilt og turnert med egen kvartett, som innbefatter Mathias Algotsson
piano, Fredrik Jonsson bass, og Jonas Holgersson trommer.
Han har utgitt *My way out* (1999), *Paradise open* med Radiojazzgruppen til Sveriges Radio (2001) og *the Game* (2003).

Har skrev bestillingsverk til Nobelbanketten 2003, og har
bidratt som komponist på Malmø Operaorkesters *Music for the Neighbors* (2005).
Han mottok Gyllene Skivan 2001 og Sveriges Radios radiolytterpris for *Paradise open*, som også ble høyt listet av Down Beat; samme året ble han årets jazzartist.  Andre priser tildelt ham er
Guldsaxen 2004 og Gevaliapriset 1998.  I 2006 mottok han svenske Django d'Or-prisen for *Contemporary* artist.

## Referanser

## Eksterne lenker
* 
*
Arne Berge

**Arne Berge** (født 29. juni 1908 i Stavanger, død 13. august 1988) var en norsk prest som ble hedret for sin innsats for norske krigsfanger.

Berge var sønn av stereotypør Alfred Berge (1878–1962), moren var Albertine Johanne, født Husebø (1879–1956). Han begynte sine studier ved Universitetet i Oslo i 1928 og ble cand.theol. våren 1934, med praktikum høsten 1934. Arne Berge ble i 1948 gift med Ragnhild Røe (født 28. mai 1904). Hun var fra Brevik og datter av skipsreder Cornelius Røe (1856&ndash;1910) og Johanne Cathrine Larsen (1867&ndash;1944).

Hans første stilling var som personlig hjelpeprest i Modum i 1935, deretter hadde han ulike stillinger som vikarprest i Oslo bispedømme fra 1937 til 1940. Fra 1940 var Berge – sammen med Conrad Vogt-Svendsen – sjømannsprest i Hamburg, og ble der engasjert i hjelpearbeidet for de norske fangene i Tyskland. Lister over fanger som Berge og Vogt-Svendsen utarbeidet, dannet senere grunnlaget for aksjonen med De hvite bussene. Berge tjenestegjorde i Hamburg til 1946.

Fra 1946 var Berge fengselsprest på Ilebu, og fra 1950 residerende kapellan i Horten frem til han ble sokneprest i Horten 1971&ndash;75.

## Utmerkelser
* Ridder av St. Olavs Orden 1. klasse 1945 (virksomhet for landsmenn i tysk fangenskap). 
* Norges Røde Kors hederstegn.
* Kong Christian Xs frihetsmedalje. 
* Sveriges Røde Kors' förtjänstmedalj i sølv.

## Referanser
Pidgin

**Pidgin** har flere betydninger:
* Pidginspråk er et språk med forenklet grammatikk.
* Pidgin (programvare) (tidligere *Gaim*) er en direktemeldingsklient.
Erik Høiem

**Erik Høiem** (født 28. juni 1938 i Trondheim) er en norsk billedkunstner.
 
Han er utdannet ved Kunstskolen i Trondheim 1968-72, og har Kunsthistorie mellomfag fra Universitetet i Bergen 1979.
 
Siden 1971 har han arbeidet innenfor kunstfeltet, dels som billedkunstner, dels som intendant i Trondhjems kunstforening (1971–1980), og deretter som adm. leder for Kunstakademiet i Trondheim fra 1980, en periode også med undervisning i kunsthistorie. I 1991-92 hadde han permisjon fra akademiet for å arbeide som billedkunstner på heltid, i 1993-96 tilbake som adm. leder for Kunstakademiet, og fra 1996 billedkunstner på heltid.

## Referanser
Doug Raney

**Doug Raney** (født 29. august 1956 i New York, død 2. mai 2016 i København) var en amerikansk jazzmusiker (gitar), kjent for en rekke samarbeid med skandinaviske jazzartister.

Raney var sønn av gitaristen Jimmy Raney som han også ga ut plate med (*Duets*, *Stolen Moments*).  Bosatt i Danmark en tid, og spilte med Niels-Henning Ørsted Pedersen og Chet Baker (*The Touch of your Lips*, *Someday my prince will come*, *This is always* og *Daybreak*).  Han har ellers spilt inn med Jesper Lundgaard, Mads Vinding, Ole Jacob Hansen, Bernt Rosengren, Ben Besiakov, Thomas Frank, Jukkis Uotila og Hugo Rasmussen.  Raney var medgitarist på Thorgeir Stubøs plate (*Everything we love*, 1985)
*The Backbeat* (2000) med Joey De Francesco og Billy Hart er blant hans nyere.  Han har også spilt i Ola Kvernberg Trio den siste tiden.

## Referanser


## Eksterne lenker
*
Fælles Kurs

**Fælles Kurs** var et dansk politisk parti som eksisterte mellom 1986 og 2001, og som var representert i Folketinget mellom 1987 og 1988.

Partiet sine røtter går tilbake til 1960 da bladet *Fælles Kurs* ble opprettet som fraksjonsblad for kommunistene i sjømennenes fagforening. Det ble etter hvert en gruppe som også ble utvidet til også å omfatte medlemmer av Socialistisk Folkeparti og partiløse. Mot slutten av 1970-tallet ble motsetningene mellom Fælles Kurs og ledelsen i Danmarks Kommunistiske Parti (DKP) kraftigere, og i 1979 ble Preben Møller Hansen ekskludert fra partiet. Den viktigste uenigheten gikk på spørsmålet om forholdet til sosialdemokratiet, der Møller Hansen og kretsen rundt Fælles Kurs mente at de var representanter for borgerskapet og dermed måtte bekjempes på linje med andre borgerlige partier. Møller Hansen fikk med seg en rekke medlemmer ut av DKP for å stifte Fælles Kurs Klubberne, som på mange måter begynte det arbeidet som ble fullført at Enhedslisten i forhold til å samle den danske venstrefløyen.

I 1986 vedtok Fælles Kurs Klubberne å stifte partiet Fælles Kurs. Ved siden av tradisjonelle venstresynspunkter programfestet også partiet saker som ofte regnes å være høyrepopulistenes område, som kraftig satsing på eldreomsorg og en restriktiv innvandringspolitikk. Dette programmet ga partiet fire mandater ved valget i 1987, men ved valget i 1988 manglet partiet 0,1% på å nå sperregrensen. Ved valget i 1990 gikk partiet i samarbeid med Mogens Glistrup og hans høyreparti Trivselspartiet, et samarbeid som, på tross av Fælles Kurs' noe ulike politiske orientering sammenlignet med andre venstrefløypartier, kom som en stor overraskelse på mange. Samarbeidet bar imidlertid ikke frukter, og ble raskt oppgitt.

Fælles Kurs var ikke med i prosessen frem mot dannelsen av Enhedslisten, og prioriterte å vinkle enhetsbestrebelsene sine på 1990-tallet mot Kommunistisk Parti i Danmark og Danmarks Kommunistiske Parti/Marxister-Leninister i tillegg til DKP. Disse forsøkene strandet imidlertid. I 1999 ble Gitte Thomsen valgt til partileder etter Møller Hansen. To år etter valgte partiet å oppløse seg selv og gå inn i DKP og Enhedslisten. På dette tidspunktet var partiet kun representert i bystyret i København.

## Referanser
Confessions of a Teenage Drama Queen

***Confessions of a Teenage Drama Queen*** er en amerikansk filmkomedie fra 2004. Den er regissert av Sara Sugarman og skrevet av Gail Parent, basert på en bok av Dyan Sheldon.

## Rolleliste

## Handling
Den selvsentrerte tenåringsjenta Lola (Lindsay Lohan) flytter med familien fra New York City til en forstad i New Jersey. Hun får seg en støkk da hun skjønner at hun nå må konkurrere mot Carla (Megan Fox) om å bli klassens mest populære. Lola blir venninne med en upopulær jente ved navn Ella, siden de begge to er fan av (det fiktive) bandet Sidarthur.

Lola går på audition til skolens oppsetning av *[[Pygmalion (skuespill av George Bernard Shaw)|Pygmalion]]*, som de kaller «Eliza Rocks», og får hovedrollen som Eliza. Den rollen ville Carla også ha, og dermed blir konflikten mellom de to jentene enda større. For å hevne seg på Lola skaffer Carla seg billetter til Sidarthurs utsolgte avskjedskonsert. Lola forsøker også å få tak i billetter for å triumfere over Carla, men da hun mislykkes i dette tar hun toget til New York City sammen med Ella for å kjøpe billetter på svartebørsen.

## Eksterne lenker
* 
* 
* Om ''Confessions of a Teenage Drama Queen'' på Filmweb
Transcendental meditasjon

**Transcendental Meditasjon (TM)** er en mental teknikk basert på vedisk kunnskap som er blitt bevart i India. Man praktiserer TM teknikken 2x20 minutter mens man sitter avspent med lukkede øyne. Personer som ønsker å lære teknikken tilbys dette gjennom et kurs på ca. 16 timer med en autorisert lærer. Etter å ha gjennomgått et kurs skal man kunne praktisere teknikken resten av livet på egen hånd.  

## Historikk

Maharishi Mahesh Yogi introduserte teknikken for den vestlige verden for ca. 60 år siden, og ble for alvor gjort kjent i den vestlige verden da popgruppen The Beatles reist til India i 1968 for å lære teknikken.

På 1990-tallet sto TM-organisasjonen bak opprettelsen av såkalte «naturlovpartier» i en rekke land, deriblant Norge. Organisasjonen tilbyr kurs i «yogisk flyvning». «Yogisk flyvning» er en del av kurset TM-Sidhiprogrammet som forutsetter at man har lært Transcendental meditasjon. Utøvelsen av TM-Sidhiprogrammet bygger videre på erfaringsgrunnlaget fra utøvelsen av Transcendental meditasjon. Videre hevder TM-organisasjonen at TM-meditasjon og TM-Sidhiprogrammet kan redusere kriminalitet og naturkatastrofer. Hypotesen er at utøvere av TM-meditasjon og TM-Sidhiprogrammet samles i store grupper som sprer harmoni og positivitet i omgivelsene gjennom utøvelsen av TM-meditasjon og TM-Sidhiprogrammet. Denne angivelige innvirkningen på samfunnet har blitt kalt 1 %-effekten eller Maharishieffekten.

## Forskning

Det finnes ikke solid vitenskapelig grunnlag for at TM har noen positive helseeffekter, eller for den påståtte Maharishieffekten. Det som er gjennomført av forskning på teknikken er gjennomgående av lav kvalitet. En studie fra 2006 antyder at Transcendental Meditasjon virker normaliserende på blodtrykket og forebygger således en del andre hjerterelaterte lidelser, mens en annen fra 2013 viser tilsvarende resultater.

## Referanser


## Eksterne lenker
* 
*TM sin offisielle side i Norge
Fremskridtspartiet

**Fremskridtspartiet** er et dansk politisk parti som var representert i Folketinget mellom 1973 og 1999. Partiet var også en viktig inspirasjonskilde for det norske Fremskrittspartiet, og regnes ofte som det første høyrepopulistiske partiet i vesten som fikk gjennomslag i valg.

Fremskridtspartiet ble grunnlagt i Tivolis restaurant Grøften i 1972 etter initiativ fra Mogens Glistrup. De viktigste politiske synspunktene deres var avskaffelse av inntektsskatten, en kraftig reduksjon av det offentlige byråkratiet og en grunnleggende gjennomgang og forenkling av det danske lovverket. Motstand mot innvandring var ikke fra starten en viktig sak. Det var først etter at Glistrup rundt 1983 erklærte seg som tilhenger av et muslimfritt Danmark at denne saken begynte å overskygge de andre sakene.

Partiet gjorde et brakvalg i 1973 og fikk valgt inn 28 av 175 representanter i Folketinget og ble nest største parti. Partiet forble et stort parti gjennom hele 1970-tallet. Politiske motsetninger og Glistrups rolle bidro imidlertid til motsetninger som i sin tur svekket partiet. En særlig knekk fikk det da Glistrup i 1983 ble dømt for skattesvik, og året etter ble utbrytergruppen De Frie Demokrater dannet. En ny splittelse kom i 1990 da Glistrup selv tok med seg flere fremtredende medlemmer og startet Trivselspartiet, og i 1995 forlot partileder Pia Kjærsgaard partiet sammen med 3 andre Folketingsrepresentanter og dannet Dansk Folkeparti. Da Glistrup i 1999 trådte inn i partiet igjen, var dette en viktig årsak til at hele Folketingsgruppen, som var valgt i 1998, gikk ut av partiet og dannet Frihed 2000 i oktober 1999. Med unntak av Dansk Folkeparti, som i dag i stor grad har overtatt Fremskridtspartiets rolle i dansk politikk, har ikke utbrytergruppene hatt noen valgmessig suksess.

Ernst Simonsen er siden 2009 leder av partiet. Det stilte ikke til valg til Folketinget i 2005, men stilte kandidater i kommuner og regioner, og fikk en valgt representant, Aage Brusgaard i Morsø kommune.

Partiets ungdomsorganisasjon er Fremskridtspartiets Ungdom (FPU), stiftet i 1973.

## Formenn
* Ulrik Poulsen 1974
* Palle Tillisch 1975–1976
* A. Roland Petersen 1976–1979
* Vagn Aage Jacobsen 1980–1984
* Poul Sustmann Hansen 1984
* Ove Jensen 1984
* Helge Dohrmann 1984–1985
* Annette Just 1985–1986
* Johannes Sørensen 1987–1993
* Poul Lindholm Nielsen 1994–1995
* Johannes Sørensen 1995–1998
* Aage Brusgaard 1998–2001
* Per Larsen (fungerende) 1999
* Aase Heskjær 2001–2003
* Jørn Herkild 2003–2006
* Henrik Søndergård 2006–2007
* Ove Jensen 2007–2009
* Ernst Simonsen 2009–2010
* Niels Højland 2010–d.d.

## Valghistorikk
;Folketingsvalg

## Referanser


## Eksterne lenker
* 
*
VM i ishockey for menn 1949

Verdensmesterskapet i ishockey i 1949 ble arrangert i Stockholm, Sverige, 12. februar til 20. februar. Ti lag deltok, tre grupper der de to beste gikk videre til finalegruppen. Canada stod for den til nå største seieren i VM-historien, de vant over Danmark med hele 47 – 0. Turneringen var også det 27. europamesterskapet i ishockey.

## Gruppe A
12-14. februar
**Canada – Danmark 47 – 0
**Canada – Østerrike 7 – 0
**Østerrike – Danmark 25 – 1
### Tabell

*Canada og Østerrike videre til finalegruppen

## Gruppe B
12-14. februar
*Norge – Belgia 2 – 0 
*USA – Sveits 12 – 5
*Sveits – Belgia 18 – 2 
*USA – Norge 12 – 1
*Sveits – Norge 7 – 1
*USA – Belgia 12 – 0
### Tabell

USA og Sveits videre til finalegruppen.

## Gruppe C
12-14. februar
*Sverige – Finland 12 – 1
*Sverige – Tsjekkoslovakia 4 – 2
*Tsjekkoslovakia – Finland 19 – 2
### Tabell

Sverige og Tsjekkoslovakia videre til finalegruppen.

## Spill om plass 7. til 10
17 – 19. februar
*Belgia – Danmark 8 – 3
*Finland – Norge 7 – 3
*Finland – Belgia 17 – 2
*Norge – Danmark *
*Finland – Danmark *
*Norge – Belgia 14 – 1
### Tabell

## Finalgruppen
15-20. februar 
*Canada – Tsjekkoslovakia 2 – 3
*Sverige – Østerrike 18 – 0
*USA -Sveits 4 – 5
*Tsjekkoslovakia – Østerrike 7 – 1
*Sverige – Canada 2 – 2
*Canada – USA  7 – 2
*Sverige – Sveits 3 – 1
*Tsjekkoslovakia – Sveits 8 – 1
*Canada – Østerrike 8 – 2
*Sverige – USA 3 – 6
*Sveits – Østerrike 10 – 1 
*USA – Tsjekkoslovakia 2 – 0
*USA – Østerrike 9 – 1
*Sverige – Tsjekkoslovakia 0 – 3
*Canada – Sveits 1 – 1
### Tabell

## Medaljer VM

## Medaljer EM

## Kilder
* Resultater www.hockeyarchives.info
Indiana Jones

**Indiana Jones**, eller **dr. Henry Walton Jones jr.**, er en fiktiv person i flere amerikanske underholdningsfilmer, TV-serier og videospill. Figuren framstilles som en amerikansk arkeolog på spennende eventyr rundt omkring i verden på 1930-tallet.

Indiana Jones ble skapt av George Lucas på 1970-tallet som hovedpersonen i en filmserie, og ble videreutviklet av Lucas sammen med Lawrence Kasdan. Den første Indiana Jones-filmen, *Raiders of the Lost Ark* (*Indiana Jones og [[Jakten på den forsvunne skatten]]*), kom i 1981. Siden kom det enda to kinofilmer og en TV-serie om helten. Den fjerde filmen, Indiana Jones og krystallhodeskallens rike kom på kinoene i mai 2008.

I 2016 kunngjorde The Walt Disney Company at Steven Spielberg og Harrison Ford skal lage film nummer fem. Filmen skulle etter planen ha premiere i 2019, men ble forskjøvet til sommeren 2023.

Det amerikanske filminstituttet har kåret Indiana Jones til filmhistoriens andre beste helteskikkelse.

## Filmene
**[[Jakten på den forsvunne skatten]]* – 1981
**[[Indiana Jones og de fordømtes tempel]]* – 1984
**[[Indiana Jones og det siste korstog]]* – 1989
**[[Indiana Jones og krystallhodeskallens rike]]* – 2008
**[[Indiana Jones and the Dial of Destiny]] – [[2023]]*

Indiana Jones spilles av Harrison Ford i alle filmene.

## TV-serien
*The Young Indiana Jones Chronicles 1992-1993

I TV-serien spilles Indiana Jones av Sean Patrick Flanery, Corey Carrier og George Hall. Harrison Ford opptrer i en cameorolle i en av episodene som en aldrende Indiana. Tv-serien er utgitt som tre DVD-bokser. Det er sju plater i hver boks.

## Videospill
**[[Indiana Jones and the Last Crusade: The Graphic Adventure]]* for PC
**[[Indiana Jones and the Fate of Atlantis]]* for PC
**[[Indiana Jones and the Infernal Machine]]* for PC og spillkonsoll
**[[Indiana Jones and the Emperor's Tomb]]* for PC og spillkonsoll
**[[Lego Indiana Jones]]* for PC og spillkonsoll
**[[Lego Indiana Jones 2]]* for PC og spillkonsoll
**[[Indiana Jones and the Great Circle]]* for PC og spillkonsoll

## Referanser


## Kilder
*Mark Cotta Vaz & Shinji Hata: "From Star Wars to Indiana Jones", Chronicle Books, 1994
*IMDB.com

## Eksterne lenker
* 
* 
* Young Indiana Jones episode-guide
NaIT

**NaIT** er et datatreff i Narvik som pleier å være i høstferien. **NaIT** ble første gang arrangert i 2000. Den gang var det Futurum AS som sto for selve arrangementet. I 2001 ble det ingen **NaIT**, men i 2002 arrangerte ei gruppe fra dataklubben SysRq (ved Høgskolen i Narvik) NaIT 2002. Siden har det gått slag i slag med **NaIT**, som fra 2005 er blitt arrangert av ei gruppe frivillige. 

Størrelsen på arrangementet er 6-700 deltakere, + crew. 
Avholdes hvert år i skolens høstferie, da alttid fra torsdag til søndag.

## Arrangement

* **NaIT 2000** – Narvikhallen – ca. 550 deltakere, 28. september – 1. oktober 2000
* **NaIT 2001** – Ikke arrangert
* **NaIT 2002** – Narvikhallen – 550 deltakere, 3. til 6. oktober 2002
* **NaIT 2003** – Narvikhallen – 650 deltakere, 9. til 12. oktober 2003
* **NaIT 2004** – Narvikhallen – 650 deltakere, 7. til 10. oktober 2004
* **NaIT 2005** – Narvikhallen – 650 deltakere, 13. til 16. oktober 2005
* **NaIT 2006** – Narvikhallen – 650 deltakere, 12. til 15. oktober 2006
* **NaIT 2007** – Narvikhallen – 650 deltakere, 11. til 14. oktober 2007
* **NaIT 2008** – Narvikhallen – 500 deltagere  9. til 12. oktober 2008
* **NaIT 2009** – Ikke arrangert (Var planlagt 8. til 11. oktober 2009 men avlyst)

## Se også
*Liste over store norske datatreff

## Eksterne lenker
NaITs hjemmeside
Sørvik skole

**Sørvik skole** er en kombinert barne- og ungdomsskole som ligger i bygda Sørvik i Harstad kommune.

## Referanser
Majestic-12

**Majestic-12** er en søkemotor som benytter distribuerte teknikker for å indeksere sider.

## Se også
*Søkemotoroptimering

## Eksterne lenker
* 

### Artikler
* If distributed processing can search for aliens, why not web pages? – Hvis distribuert prosessering kan søke etter aliens, hvorfor ikke websider? Fritt oversatt The Guardian (UK)
* Searching for the next Google Søking etter det neste Google (fritt oversatt) 
* Distribuert søkemotor skal slå Google - Digi
* Мы считаем – (Russisk artikkel)
Campbellerne

***Campbellerne*** (full tittel: *Campbellerne eller Den hjemkomne Søn*) er et syngestykke i to akter skrevet av Henrik Wergeland. Til førsteoppførelsen av stykket på Christiania Theater 24. januar 1838 skrev Wergeland også prologen «Den første Gang», og til den tredje oppførelsen i februar samme år epilogen «Kristiania».

22. april 1837 hadde den nyvalgte direksjonen ved Christiania Theater utlovet et honorar på 100 speciedaler for et nytt dramatisk arbeide på minst to akter, forfattet av en nordmann, som kunne finnes verdig til åpningsforestilling ved teatret. Stykket måtte være innlevert innen juli samme år. Bedømmelseskomitéen (H. Foss, N.A. Colban, og M.N. Blytt) erklærte med 12 mot 1 stemme Andreas Munchs skuespill *Kong Sverres Ungdom* for det beste, og med dette stykket ble teatret åpnet 4. oktober 1837. Komitéen gjorde samtidig oppmerksom på at et annet stykke også fortjente å oppføres. Dette var Wergelands *Campbellerne*.

Stykket kunne imidlertid ikke spilles uten noen forandringer, og forfatteren ble derfor ved en bekjentgjørelse i *[[Morgenbladet]]* 7. september 1837 bedt om å søke en overenskomst med teaterdireksjonen. Stykket ble deretter spilt tre ganger, nemlig 24. januar, 28. januar og 12. februar 1838, alle ganger innledet med prologen «Den første Gang», ved siste oppførelse også ledsaget av epilogen «Kristiania». Den andre oppførelsen ga anledning til det berømte teaterslaget, «Campbellerslaget». Inntektene av den siste oppførelsen ble gitt til forfatteren. Det var da fullt hus i teatret, og Wergeland fikk utbetalt 390 speciedaler.

For disse pengene kjøpte han en hytte i Grønlia under Ekeberg og flyttet dit. Ofte rodde han over Bjørvika og satte årene inn i en småhandel i Skippergata, der han ble kjent med datteren Amalie Sofie Bekkevold som han senere giftet seg med.

## Selve stykket
Stykket er basert på «en virkelig hendelse i Skottland», som Wergeland kommenterer i programmet. Han hadde i årene forut arbeidet en del med diktene til Robert Burns, og ville flette noen av oversettelsene inn i et syngespill. Han var også inspirert av romanene til Walter Scott.

Stykket foregår dels i India, dels i Skottland. Lord Campbell er stasjonert i India med datteren Lucy, som er lovet bort til lordens myndling, Sir Humphry Lowthes. Men Lucy er forelsket i kaptein William, som er med i Det ostindiske kompani sammen med broren Ben. Disse to hører også til Campbell-klanen, og da dette blir kjent, løser konflikten seg av seg selv.

## Se også
* Campbellerslaget
* Campbellerfeiden

## Referanser


## Kilder
* *Norsk Forfatter-Lexikon 1814&ndash;1880*, sjette bind, 1908.
MS «Freedom of the Seas»

**MS «Freedom of the Seas»** er et cruiseskip eid av rederiet Royal Caribbean International, et norsk cruiserederi. Skipet er med sine 154&nbsp;407 Bruttotonn, 338 meter lengde, 38 meter bredde 68 meter høy og 18 dekk,  verdens tredje største cruiseskip, etter MS Allure of the Seas og Oasis of the Seas. «Freedom of the Seas» kan ta inntil 4370 passasjerer, og de blir tatt hånd om av en besetning på 1360. Skipet har også et eget likhus om bord.

«Freedom of the Seas» ble bygget ved Perno verft i Åbo, Finland, kjølen ble strukket 8. november 2004, sjøsatt 19. august 2005 og ble døpt 12. mai 2006. Skipet vil hovedsakelig gå i ukescruise ut fra Port Canaveral øst for Orlando i Florida.

## Bildegalleri

fil:MS Freedom of the Seas in its maiden voyage.jpg| MS «Freedom of the Seas» i 2006.


## Eksterne lenker
* 
* 
* Freedom of the Seas, offisiell nettside (engelsk) 
* Royal Caribbean International, offisiell nettside (engelsk) 
* DNV Vessel info - Freedom of the Seas Besøkt 26. april 2009
* Cruise Critic om skipet (engelsk)
* BBC News, artikkel om «siste finpuss» ved det tyske Blohm and Voss skipsverft (engelsk)
* Freedom of the Seas (engelsk)
Lyskapellet

**[[Lyskapellet]]** er en liten, privat kirke på Beitostølen i Øystre Slidre kommune i Valdres. Kapellet, som ble reist etter ønske og med midler fra Anna og Erling Stordahl, sto ferdig i 2000. Det ble vigslet 31. oktober 2000 av biskop Rosemarie Køhn.

Det laftede bygget ble konstruert etter en kirkemodell som tilhørte Kirsten og Erik Rostbøll i Vestre Slidre, og som ekteparet Rostbøll hadde utviklet i samarbeid med byggmester Herbert Mollenhauer. Kirsten Rostbøll utformet idégrunnlaget og var konsulent for byggeprosjektet. Kunstneren Ferdinand Finne laget skissen til glassmaleriet, og den tyske glasskunstneren Harald Stephan laget glassmosaikken på grunnlag av Finnes skisse. Brødrene Kjell Arne og Sigmund Årseth stod for dekorasjon og forgylling.

Glassmaleriet i kapellet fremviser nederst den stivnede verden som har trådt ut av livshistorien. En sort fugl henger med vingene og rosene har et skjær av forfengelighet. Treet, &ndash; vintreet &ndash; har livskraften. Hjertene er Maria og Jesus, røde som vinen i nadverdsmåltidet. Stjernen er Betlehemsstjernen. Ånden er til stede som de hvite duene. Helligånd og Faderens øye, helt øverst.

## Referanser


## Eksterne lenker
*